Lav et referat af nedenstående tekst:

Tekst:
To mænd er tiltalt for handel med hash og hård narko som metamfetamin og kokain i kilovis. Det fremgår af anklageskriftet, at politiet tilsyneladende slog til i sagen 28. oktober 2021. Her er de to mænd på henholdsvis 59 og 65 år tiltalt for i fællesskab at have opbevaret godt et halvt kilo metamfetamin og 16 gram marihuana - blandt andet i et opbevaringsrum på Vesterkæret i Aalborg. Kilovis af hash og metamfetamin Det er uklart, om politiet allerede på det tidspunkt var på sporet af de to mænd og havde efterforsket dem i nogen tid, eller om fundet i Vesterkæret var anledning til, at politiet indledte en efterforskning, som kastede lys over handel med hård narko i kilovis. Ifølge anklageskriftet er de to mænd tiltalt for i en periode op til 28. oktober 2021 at have håndteret og handlet med 15 kilo hash og minimum 11 kilo metamfetamin eller kokain. Det fremgår af anklageskriftet, at der også kan have været tale om en blanding af de to narkotiske stoffer. Narkobetaling på MobilePay Politiet mener tilsyneladende at kunne dokumentere, at en del af narkohandlen har fundet sted med den 59-årige som omdrejningspunkt. I anklageskriftet redegør politiet for, at den 59-årige i en lang række tilfælde skal have videresolgt narko og modtaget betaling via MobilePay. Disse punkter summer i alt op til narkohandel for 131.875 kroner, som er blevet sendt til den 59-årige via MobilePay. Disse betalinger omfatter dog kun en mindre mængde af den narko, som mændene er tiltalt for handel med. På listen over beviser i sagen er til gengæld flere regnskaber, og det er meget sandsynligt, at det blandt andet er via disse regnskaber, at politiet er i stand til at dokumentere massiv narkohandel. Hentede to kilo coke i København Den 65-årige er i forbindelse med sagen tiltalt for på egen hånd at have fået overdraget to kilo kokain. Ifølge anklageskriftet foregik det på Østerbro i København 10. april 2020. De to mænd sidder varetægtsfængslet op til, at sagen nu kommer for retten. Det er uvist, hvordan de to mænd forholder sig til de alvorlige anklager, der kan sende dem adskillige år bag tremmer, men det ventes at komme frem som noget af det første, når sagen indledes.

Referat:
Bliver de dømt, er der udsigt til årelange fængselsstraffe til to mænd, som efter planen skal for retten i Aalborg fredag.